CELEX: 62019TN0286
Language: lt
Date: 2019-05-03 00:00:00
Title: Byla T-286/19: 2019 m. gegužės 3 d. pareikštas ieškinys byloje Azarov/Taryba

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/78
            
         
      2019 m. gegužės 3 d. pareikštas ieškinys byloje Azarov/Taryba
      (Byla T-286/19)
      (2019/C 213/74)
      Proceso kalba: vokiečių
      
         Šalys
      
      
         Ieškovas: Mykola Yanovych Azarov (Kijevas, Ukraina), atstovaujamas advokatų G. Lansky ir A. Egger
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  remiantis SESV 263 straipsniu panaikinti 2019 m. kovo 4 d. Tarybos sprendimą (BUSP) 2019/354, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (OL L 64, 2019, p. 7) ir 2019 m. kovo 4 d. Tarybos įgyvendinimo reglamentą (ES) 2019/352, kuriuo įgyvendinamas Reglamentas (ES) Nr. 08/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (OL L 64, 2019, p. 1), kiek jie susiję su ieškovu;
               
            
                  —
               
               
                  remiantis Bendrojo Teismo procedūros reglamento 64 straipsniu taikyti tam tikras proceso organizavimo priemones, būtent:
                  
                              a)
                           
                           
                              pareikalauti iš Tarybos pateikti dokumentus, susijusius su teisės į gynybą ir teisės į veiksmingą teisminę apsaugą užtikrinimo vertinimu ir kaltinimų pagrįstumo patikrinimu;
                           
                        
                              b)
                           
                           
                              pareikalauti iš EAD pateikti dokumentus, susijusius su teisės į gynybą ir teisės į veiksmingą teisminę apsaugą užtikrinimo vertinimu; taip pat
                           
                        
            
                  —
               
               
                  remiantis Bendrojo Teismo procedūros reglamento 87 straipsnio 2 dalimi priteisti iš Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškinys grindžiamas pagrindu, jog ginčijamame teisės akte padaryta akivaizdi vertinimo klaida.
      Pirmiausia ieškovas nurodo, kad buvo pažeisti atsakovės formalūs įsipareigojimai dėl patikrinimo, ypač susiję su nepriklausomu tikrinimu, kompetencijos vertinimu ir teisės į gynybą ir teisės į veiksmingą teisminę apsaugą užtikrinimu. Šiuo klausimu atsakovė neįvykdė 2018 m. gruodžio 19 d. Teisingumo Teismo Sprendime Azarov/Taryba (C–530/17 P, EU:C:2018:1031) nustatytų reikalavimų.
      Be to, ieškovas teigia, kad atsakovė pažeidė pareigą motyvuoti, nes nepatikrino ieškovui pateiktų kaltinimų pagrįstumo.